pt hu hu hu hu hu hu hu hu hu hu ceb hu hu hu hu hu hu it en hu hu sv hu hu hu hu hu hu en hu fr hu hu hu sv hu en de de hu sv en en sv en hu en en en en en en hu hu hu hu hu hu hu hu hu hu hu hu hu hu hu hu hu tr hu sv en en hu fr es de hu fr hu es hu sv pl en hu fr hu hu hu hu hu hu hu hu hu hu hu hu hu hu en en en en en en en en en en en en en en en hu hu hu tr hu hu hu hu hu hu hu hu hu hu hu
Ring Ring (dal) – Wikipédia
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával.
A Ring Ring[2] című dal a svéd ABBA 1973-ban megjelent kislemeze, melyet Benny Andersson és Björn Ulvaeus írt. A dal eredetileg svéd nyelven íródott Ring Ring (Bara Du Slog En Signal) címmel, de világszerte angol dalszöveggel lett ismert és hozta meg a nemzetközi áttörést az ABBA együttes számára. Az angol nyelvű fordításban Neil Sedaka és Phil Cody segédkeztek. Az eredeti változat a svéd slágerlistán az 1. helyig jutott. A dalt német és spanyol nyelven is felvették.
kislemez a(z) Ring Ring albumról
Åh vilka tider POS 1171[1]
1973. február 14 Svédország
He Is Your Brother
Love Isn’t Easy (But It Sure Is Hard Enough)
A "People Need Love" című daluk sikerével az együttes (ahogy akkor hívták: Björn&Benny, Agnetha&Frida), valamint a menedzserük, Stig Anderson ráeszméltek a potenciális siker lehetőségére amennyiben a lányok énekhangját ötvözik a fiúk dalszerzői képességével.Ekkor döntöttek úgy, hogy készítenek egy lemezt. Történetesen ez a lemez lett később a Ring Ring (album). Benny, Björn és Stig belekezdtek egy dal kiválasztásába, mellyel az együttes részt vehetett az 1973-as Eurovíziós Dalfesztivál hazai selejtezőjén. Pár nappal később elkészült a dal az eredeti svéd verziójú Ring Ring dallamával, és a "Klocklat" (Óra ketyegés) címmel. A szöveget Stig Anderson szerezte, kissé populárisabb megközelítéssel, mint az akkori jellegzetes versenydalok. A cél az volt, hogy megváltoztassa az Eurovíziós Dalfesztivál jellegzetes visszafogott, mesterkélt, már-már körülményes hangulatát. A dalt később átnevezték a telefoncsörgés ihlette "Ring Ring"-re.
Annak érdekében, hogy a dal több hallgatóhoz eljusson, nagyobb eséllyel szerepeljen az esetleges nemzetközi versenyen, felkérték az amerikai dalszerző Neil Sedaka-t és szerzőtársát Phil Cody-t, hogy készítsenek angol nyelvű szöveget. 1973. január 10-én a Stockholmi Metronom stúdióban felvették a lemezt. Michael B.Tretow, a stúdió hangmérnöke közreműködött Benny-vel és Björn-nel sok későbbi munkájuk elkészültében. Ő olvasott korábban egy könyvet egy bizonyos Phil Spector nevű zenei producerről, és az ő általa kitalált "Wall of sound" eljárásról (ezzel a technikával a dalok hanganyagát stabilizálni tudták, mely később alkalmassá tette azokat a rádiókban való lejátszásra minőségromlás nélkül), mellyel a '60-as évek óta a sikeres zenészek számait rögzítették. Ugyanakkor míg Spector a technikája kapcsán sok zenész azonos időben, azonos hangszeren történő játszását alkalmazta, addig ez a költségek miatt a Ring Ring album elkészítésénél lehetetlen volt. Megoldásként Tretow azt javasolta, hogy a háttérzenét rögzítsék még egyszer, ezzel elérték az "igazi" zenekari hanghatást.
Később a fesztivál hazai selejtezőjén Björn&Benny, Agnetha&Frida előadták a dalukat, azonban csak harmadik helyen végeztek. Ugyanakkor a skandináv toplistákon a daluk sokkal jobban szerepelt, mint a fesztivál nyertes dal, vagy a második helyezett. Mindössze ekkor döntöttek arról, hogy végleges együttest alkotnak és közös erővel a dalszerzésre fókuszálnak. Országos turnéra indultak, és nem szegte kedvüket a tény, hogy a Ring Ring daluk mindössze harmadik helyezést ért el, készek voltak a következő évi fesztiválon való részvételre, megírták a "Waterloo" című dalt.
A dalt több változatban is kiadták kislemezen. A svéd változat B oldalán az Åh, Vilka Tider című dal szerepel,[3] az angol változaton pedig a Rock'N Roll Band című dal kapott helyet.[4] A német kiadás B oldalára a dal német változata került fel, melynek címe: Wer Im Wartesaal Der Liebe Steht.[5] Az 1974-es amerikai kiadásra a Hasta Mañana került fel.[6] A dal dán változatának B oldalára Benny & Björn She's My Kind Of Girl című dala került fel.[7]
92 (1973-ban), 7 (1976-ban)
Magnus Uggla rock változata 1979-ből
Tina Arena és John Bowles megjelentette a dalt saját albumán a Tiny Tina And Little John címűn.[8]
1978-ban a svéd country csapat a Nashville Train az ABBA Our című albumán jelent meg a dal.[9]
1992-ben a Stor nevű alternatív svéd rockbanda a Tribute című válogatás albumán jelentette meg a dalt.[10][11]
1999-ben az Angeleyes nevű csapat ABBAdance című albumán is szerepel a dal.[12]
2000-ben a The Black Sweden csapat megjelentette a dalt saját ABBA Tribute Gold albumán.[13]
2008-ban az ausztrál Audioscam nevű csapat Abbattack című albumára is felkerült a dal. A dalt a csapat hivatalos MySpace oldalán is meg lehet hallgatni.[14]
2012-ben a norvég The Dahlmanns csapat is felvette a dalt, mely a Super Hits Of The Seventies című albumán szerepel.[15]
Ez a szócikk részben vagy egészben a Ring Ring (song) című angol nyelvű Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Ring_Ring_(dal)&oldid=24185514”
Utoljára szerkesztve 2021. szeptember 3., 13:31-kor
A lap utolsó módosítása: 2021. szeptember 3., 13:31
A lap szövege CC BY-SA 3.0 alatt érhető el, ha nincs külön jelölve.